als_Latn dik_Latn sag_Latn
Gjymtyra në Shëngjin/ Iu pre të moshuarit, u hodh na lum nga familjarët, procedim kryeinfermieritKronikë, Kryesore Wednesday, April 30th, 2014
Zgjidhet misteri i gjymtyrës së gjetur në Shëngjin të Lezhës, mbrëmjen e së hënës. Këmba i përket të moshuarit M.GJ., i cili është operuar në spital. Kirurgët janë detyruar që t’ia prisnin këmbën e djathtë, e cila në shkelje të ligjit u është dorëzuar familjarëve nga kryeinfermier. Familjarët e 74-vjeçarit M.GJ. e kanë hedhur në lum dhe rrjedha e ka nxjerrë në det, duke krijuar një situatë alarmi. Duke marrë shkak nga gjetja e një këmbë anës detit, janë vënë në lëvizje strukturat e policisë së Lezhës për të nisur hetimet se kujt i përkiste gjymtyra. Lidhur me këtë fakt, ditën e djeshme policia ka nisur procedim penal në ngarkim shtetasit Enkeled.G., 32 vjeç, banues në Lezhë, me profesion Kryeinfermier i Spitalit Rajonal Lezhë. Kryeinfermieri akuzohet për veprën penale “Shpërdorim i detyrës”. Nga veprimet hetimore të kryera rezulton se me datë 12.03.2014, në Spitalin Rajonal Lezhë, është operuar shtetasi M.Gj., 74 vjeç, banues në Gëziq-Mirditë dhe pas operacionit në kundërshtim me rregullat gjymtyra u është dhënë familjarëve, të cilët e kanë hedhur në lumin Mat. Ndërkohë, materialet procedurale do i kalojnë Prokurorisë së Rrethit Gjyqësor Lezhë. Mbrëmë, rreth orës 20:00, në vendin e quajtur Kune-Shëngjin, Lezhë, në bregdet u gjet një gjymtyrë njeriu, e cila alarmojë forcat e policisë.
als_Latn als_Latn